Valgudtalelse:

Jeg er optaget af at arbejde for et ODM, der udadtil repræsenterer en aktuel, synlig og vægtig stemme i samfundsdebatten. At det samlede, danske museumsvæsen herigennem kan vise og *be*vise sit værd, sin berettigelse og (tvær)faglige styrke som attraktions- og videns-institutioner over en bred kam, er væsentligt i dette.
Indadtil er det vigtigt, at ODM i både teori og praksis er det inkluderende, faglige fællesskab, der i det daglige knytter vores fælles interesser og udfordringer sammen i et brugbart format til alles bedste og fortsatte, gode udvikling.

For at sikre diversiteten og kvalificere ODM’s arbejde, ser jeg som repræsentant for et af de helt små, statsanerkendte kunstmuseer, vigtigheden af en bredt sammensat bestyrelse og det vil glæde mig, at fortsætte arbejdet i ODM’s bestyrelse.

Jeg har siddet i bestyrelsen i en periode. Herigennem har jeg desuden været udpeget, kunstfagligt medlem af Københavns Kommunes *Rådet for Visuel Kunst (*2018-21), hvor vi blandt andet har haft fokus på ligestilling og honorering af kunstnere.

16.3.2022.
Mette Sandhoff Mansa, kunsthistoriker og museumsleder, Kastrupgårdsamlingen.